Pertubuhan Berita Nasional Malaysia

Pertubuhan Berita Nasional Malaysia atau ringkasnya BERNAMA, ialah sebuah badan berkanun, ditubuhkan di bawah Akta BERNAMA 1967 dan mula beroperasi pada 20 Mei 1968. Agensi berita nasional ini berada di bawah bidang kuasa Kementerian Komunikasi Malaysia.

BERNAMA  memberi perkhidmatan berita am, ekonomi dan luar negeri dengan menggunakan pelbagai platform media seperti televisyen, radio dan perkhidmatan berita dalam talian. Selain menyediakan perkhidmatan berita kepada pelanggan menggunakan 'wires', BERNAMA turut mempunyai saluran televisyennya sendiri dipanggil BERNAMA TV di saluran 502 Astro, saluran 631 Unifi TV, saluran 121 MYTV dan siaran radionya sendiri dipanggil BERNAMA Radio di frekuensi FM 93.9 di Lembah Klang, FM 107.5 di Johor Bharu, FM 100.9 di Kuching dan FM 107.9 di Kota Kinabalu yang beroperasi 24 jam. 

Peranan BERNAMA sebagai sumber berita nasional yang terkini dan dipercayai amat dikenali di kalangan media tempatan dan asing, agensi-agensi kerajaan, swasta, universiti dan individu di negara ini. Kebanyakan akhbar dan media elektronik di Malaysia dan agensi-agensi berita asing ialah pelanggan-pelanggan BERNAMA.Hala tuju transformasi Bernama, RTM

 Operasi 
Sebuah Majlis Penyeliaan terdiri daripada lima anggota yang dilantik oleh Seri Paduka Baginda Yang di-Pertuan Agong diwujudkan untuk mengawasi supaya BERNAMA berpandukan kepada peruntukan-peruntukan Akta dalam melaksanakan objektif-objektifnya.

BERNAMA dikelolakan oleh sebuah Lembaga Pengelola yang dilantik oleh Seri Paduka Baginda Yang di-Pertuan Agong. Anggota-anggota Lembaga mengandungi seorang Pengerusi, enam wakil Kerajaan Persekutuan dan enam wakil akhbar yang melanggan dengan BERNAMA. Mereka mempunyai anggota gilir masing-masing yang juga dilantik oleh Seri Paduka Baginda.

Pengurusan BERNAMA diketuai seorang Ketua Pegawai Eksekutif yang dibantu oleh sebuah Jawatankuasa Pengurusan dalam melaksanakan sebuah program dan aktiviti agensi serta keputusan-keputusan Lembaga Pengelola.

BERNAMA mempunyai pejabat-pejabatnya di semua negeri di negara ini dan perwakilannya di Jakarta, Singapura, Bangkok.

 Penglibatan dalam agensi antarabangsa 
 Organization of Asia-Pacific News Agencies (OANA)
 International Islamic News Agency (IINA)
 Nam News Network (NNN)

Anugerah

1	Majlis Malam Anugerah Putra Aria Brand 2023	- 18 Februari 2024
•	Anugerah Gangsa bagi Kategori Rangkaian Media 

2	Majlis Makan Malam Media Bersama Menteri Besar Perak - 24 Februari 2024
•	Tempat Pertama Anugerah Berita Terbaik
•	Tempat Pertama Anugerah Berita Sukan Terbaik
•	Tempat Kedua Anugerah Foto Terbaik
•	Tempat Ketiga Anugerah Visual dan Audio Terbaik

3	Majlis Anugerah Media SPRM 2023	- 26 April 2024
•	Tempat Kedua Kategori Media Elektronik	

4	Majlis Anugerah Media Agrobank 2024	- 29 Mei 2024
•	Tempat Pertama Anugerah Media Cetak dan Portal Terbaik (Berita Terbaik)
•	Tempat Kedua Anugerah Media Radio Terbaik
•	Tempat Ketiga Anugerah Media Cetak dan Portal Berita (Rencana Terbaik)	

5	Hadiah Kewartawanan Malaysia 2023 MPI-Petronas - 7 Jun 2024	
•	Pemenang Emas Kategori Penulisan Rencana Terbaik
•	Pemenang Gangsa Kategori Penulisan Rencana Terbaik
•	Pemenang Emas Kategori Laporan Radio Terbaik
•	Pemenang Gangsa Kategori Laporan Radio Terbaik
•   Pemenang Emas Kategori Lintas Langsung Berita Radio Terbaik
•	Pemenang Perak Kategori Lintas Langsung Berita Radio Terbaik
•	Pemenang Perak Kategori Kewartawanan Foto Terbaik
•	Pemenang Perak Kategori Bicawara Video Terbaik
•	Pemenang Perak Kategori Bicawara Radio Terbaik
•	Pemenang Gangsa Kategori Dokumentari Radio Terbaik
•	Pemenang Gangsa Kategori Lintas Langsung Berita Video Terbaik

 Kejadian 
Jurukamera Noramfaizul Mohd Nor meninggal dunia di Somalia akibat terbunuh semasa melaksanakan misi kemanusiaan, pada usia 39, pada 2 September 2011. Beliau merupakan wartawan Malaysia pertama yang terbunuh ketika menjalankan tugasan di luar negara.

 Komen pujian 
Menteri Penerangan Malaysia, Ahmad Shabery Cheek memuji Bernama TV kerana corak pemberitaan yang dikatakan mampu diterima oleh semua pihak termasuk pembangkang. Beliau berkata ini merupakan satu cabaran yang harus disaingi oleh RTM.RTM guna digital sepenuhnya tiga tahun lagi

 Lihat juga 
 Senarai saluran Astro
 Senarai saluran Astro NJOI 
 Bernama Radio

 Rujukan 

Pautan luar


Kategori:BERNAMA
Kategori:Akhbar di Malaysia
Kategori:Kementerian Komunikasi Malaysia
Kategori:Penubuhan 1968 di Malaysia
Kategori:Agensi berita di Malaysia
Kategori:Stesen televisyen di Malaysia
Kategori:Saluran televisyen dalam Astro
Kategori:Stesen televisyen yang ditubuhkan pada 1998